કોંગ્રેસ પ્રવક્તા મનીષ તિવારીએ પત્રકાર પરિષદમાં કહ્યું હતું કે બે વર્ષ પહેલાં નોટબંધીનાં તુઘલકી ફરમાનથી દેશની અર્થવ્યવસ્થા સમગ્ર રીતે તબાહ કરવાનાં વિરુદ્ધમાં પોતાની અવાજ બુલંદ કરવા માટે કોંગ્રેસનાં નેતા અને કાર્યકર્તાઓ સડકો પર ઉતરશે. વધુમાં તેઓએ જણાવ્યું હતું કે બે વર્ષ પહેલા આઠ નવેમ્બરે પ્રધાનમંત્રીએ રાષ્ટ્રને સંબોધિત કરીને લગભગ 16.99 લાખ કરોડ રૂપિયાનાં મૂલ્યનાં નાણાંને ચલણમાંથી બહાર કરી નાંખ્યા. આ માટે ત્રણ કારણ આપવામાં આવ્યાં હતાં જેનાથી કાળા નાણાં પર રોક લાગશે, નકલી નોટો બહાર થશે અને આતંકવાદને નાણાકીય સહાય મળતી બંધ થઇ જશે પરંતુ બે વર્ષ બાદ પણ આમાંથી એકપણ લક્ષ્ય પૂરું નથી થઈ શક્યું.